ელამური ნინა

ელამური ნიენა — ეშალაფირი ნინა, ნამუშათ რაგადანდეს ელამარეფი, ჯვეში არხო ბჟაეიოლიშ კათა თეხანური ირანიშ ტერიტორიას. ელამური მუკნაჭარეფი ორხველჷნა ჯვ. წ. 2400 დო ახ. წ. 350 ბორჯიშ მუნაკვათის.

ელამური ნინა ვამოჯგირუ აკა ჩინებულ ჯვეშ არხობჟაეიოლურ ნინას: თინა ვარხველჷ სემიტურ ნინეფს (მუჭოთ რე აქადური ნინა) დო მუთუნნერი რსხუ ვაუღჷ ინდოევროპულ ნინეფწკჷმა (მუჭოთ რე, სამანგათ ხეთური ვარ-და ჯვეში სპარსული). მეძობელი შუმერეფიშ ნინაწკჷმათ ვაუღჷ არგამა მოჯგირალა ელამურ ნინას. მარკვიალეფიშ უმეტენტაშალა ელამურს იზოლირაფილ ნინათ მითმირჩქინანს, ნორთი კოროცხჷნს, ნამჷ-და თის ართამი გენეტიკური ართულეფი უღჷ ინდოეთიშ ჩქონიშ დრავიდულ ნინეფწკჷმა.

ელამური ტექსტეფი თარო სუმ ართიანშე გინორთიშ მოღვენი ჭარალუათ ითებუდჷ, ნამუეფშე ჟირი მესოპოტამიური ჭარუაშ სისტემეფიშე რდ გინოღალირი, მასუმა — ელამური ოვითარაფაში რდჷ. ელამიშ ისტორია დიო ხოლო ვა რე ბოლოშა გითონაკვერელი დო თიშ გეშა ინფორმაციას შხვა თიმბორჯიანი მესოპოტამიური (შუმერული, ასირიული, აქადური, ბაბილონური) წყუეფშე ბგებულენთ. ისტორიული ანაჩიაშ ტექსტეფი ელამურ ნინაშა ელაზჷმაფათ ოშა-გოშათ აფხვადჷნა.

მენცარობას, ნამუთ დითმიგურუანს ელამურ ნინას, ისტორიას დო კულტურასჷნ, ელამისტიკა ჯოხო.

კატეგორია:ეშალაფირი ნინეფი

კატეგორია:პრეინდოევროპალეფი